Artemis
        
         (kommunikasjonssatellitt)
Store norske leksikon,Teknologi og industri,Romvirksomhet,Satellittkommunikasjon
Artemis, av engelsk Advanced Relay Technology Mission, er en avansert kommunikasjonssatellitt utviklet av den europeiske romorganisasjonen ESA som ble skutt opp 12. juli 2001.
Den var på plass i en geostasjonær bane ved 21,5 grader øst 31. januar 2003, etter en hevingsoperasjon. Den kommuniserte i november 2001 for første gang med en annen satellitt (den franske jordobservasjonssatellitten Spot 4) via laser. Artemis, med en oppskytningsmasse på ca. 3,1 tonn, har senere vært benyttet også i forsøk med mobilkommunikasjon.Da eksperimentene og den første delen av oppdraget var ferdig i 2014, ble satellitten oppkjøpt av den britiske satellittoperatøren Avanti, som dermed overtok også frekvens og posisjon i den geostasjonære banen. Les mer i Store norske leksikon romvirksomhet kommunikasjonssatellitter kunstig satellitt ESA – europeisk romorganisasjon Eksterne lenker EO Portal: Artemis